จีนพบผู้ป่วยโควิด-19 น้อยที่สุดในรอบหนึ่งเดือน
จีนพบผู้ป่วยโควิด-19 น้อยที่สุดในรอบหนึ่งเดือน และไม่พบยอดตายเพิ่ม ขณะที่เมืองอู่ฮั่น ศูนย์กลางการแพร่ระบาดไม่พบผู้ติดเชื้อเพิ่มเมื่อวันที่ 19 เมษายน 2563 สำนักข่าวรอยเตอร์และบีบีซีรายงาน คณะกรรมการสุขภาพแห่งชาติของจีน รายงานพบผู้ป่วยโควิด-19 เพิ่ม 16 ราย ซึ่งถือว่าน้อยที่สุดในรอบหนึ่งเดือน ในจำนวนนี้ 9 รายเป็นผู้ป่วยที่มาจากต่างประเทศ ส่วนอีก 7 รายเป็นผู้ป่วยที่ติดเชื้อภายในประเทศ ซึ่งส่วนใหญ่อยู่ในมณฑลเฮยหลงเจียง ทางตอนเหนือของจีน ส่วนมณฑลหูเป่ย ศูนย์กลางการแพร่ระบาดของไวรัสโคโรนา 2019 ไม่พบผู้ติดเชื้อและผู้เสียชีวิตเพิ่มเติมขณะที่ก่อนหน้านี้ทางการเมืองอู่ฮั่น ได้ประกาศเพิ่มตัวเลขผู้เสียชีวิตจากโรคโควิด-19 อย่างเป็นทางการถึง 1290 ศพ ซึ่งเพิ่มขึ้นจากตัวเลขเดิมถึงร้อยละ 50 โดยให้เหตุผลว่าตัวเลขที่เพิ่มสูงขึ้นมาจากยอดผู้เสียชีวิตนอกโรงพยาบาล และไม่มีเจตนาปกปิดตัวเลขผู้เสียชีวิตในประเทศแต่อย่างใด โดยจีนพบผู้ป่วยโควิด-19 รวม 82735 ราย และเสียชีวิต 4632 ศพ.
จีนพบผู้ป่วยโควิด-19 น้อยที่สุดในรอบหนึ่งเดือน และไม่พบยอดตายเพิ่ม ขณะที่อู่ฮั่น ศูนย์กลางการแพร่ระบาดไม่พบผู้ติดเชื้อเพิ่ม 
โควิด-19,ไวรัสโคโรน่า,ไวรัสอู่ฮั่น,จีน,โควิดจีน